Մարշա Ղազարոսյան

Մարշա Ղազարոսյան (), ամերիկահայ իրավաբան Մասաչուսեթսի Հեյվերհիլլ քաղաքում։ Առավել հայտնի է Նոր Անգլիայում կարևոր և բարձր մակարդակի վարած գործերի համար։ Ղազարյանի վարած գենդերային խտրականությանը վերաբերող գործը նրան համազգային ճանաչում է բերել։ Նա վարել է Պամելա Սմարթի գործը, որը 1990 թվականինիր դեռահաս սիրեկանի հետ սպանել է իր ամուսնուն՝ գումարի դիմաց։ Այս պատմությունը ընկած է մի շարք ֆիլմերի հիմքում, որոնցից են Գաս Վան Սենթի «Դրա համար արժե մեռնել» ֆիլմը, որի գլխավոր դերում է Նիկոլ Քիդմանը, «Մարդասպանը Նոր Համփշիորւմ։ Պամելայի ճանապարհորդության խելամիտ պատմությունը» ֆիլմը՝ Հելեն Հանթի դերակատարմամբ։

Ղազարյանի իրավաբանական հմտությունների մասին գրել են «The Power of Marsha Kazarosian» (Մարշա Ղազարոսյանի ուժը) վերնագրով իրավաբանական հրապարակման մեջ։

Վաղ կյանք 
Մարշա Ղազարոսյանը ամերիկահայ իրավաբան Փոլ Ղազարոսյանի դուստրն է։ Ե՛վ նրա հայրը, և՛ մայրը 1915 թվականի Հայոց ցեղասպանություն վերապրածների զավակներ են եղել։ Արդեն չորս տարեկանում Ղազարոսյանը որոշել էր, որ իր հոր նման իրավաբան է դառնալու։

Ղազարոսյանը 1974 թվականին ավարտել է Ֆիլիպսի ակադեմիան, 1978 թվականին՝ Մասաչուսեթսի Ահմերսթի համալսարանը և 1982 թվականին՝ Սաֆոլկի համալսարանի իրավաբանական դպրոցը։

Կարիերա 

Ղազարոսյանի իրավաբանական և փաստաբանական պրակտիկան կենտրոնանում է քաղաքացիական իրավունքի, ըտնտանեկան իրավունքի, խտրականության, անձնական վնասվածքի,ոստիկանական դաժանության, սեքսիզմի, էթիկան կառավարությունում, բռնաբարության զոհերի, սեռական ոտնձգությունների, ոստիկանական արտոնությունների չարաշահումների, ապահովագրական ծնդիրների և  ընդհանուր դատավարության վրա։ Նա պարբերաբար հայտնվում է տեղական հեռուստատեսությունում՝ քննարկելու համար իրավական մի շարք հարցեր։

1996 թվականին Haverhill Golf and Country ակումբի կանայք դժգոհություններ էին հայտնել իրենց հանդեպ ցուցաբերած վերաբերմունքից. Ղազարյանը ներկայացրել է նրանց գործը։ Այն դարձել է աղմկահարույց դեպք, որի մասին հաղորդել են ազգային լրատվամիջոցներում, իսկ հակառակ կողմը ներկայացնող փաստաբանները, ըստ Sports Illustrated ամսագրի, նրան անվանել են «բարակուդա փաստաբան», այնինքն՝ դաժան, շահամոլ։ Ղազարյանը հետևյալ կերպ է նկարագրել ակումբի կանանց ապրումները, երբ հակառակ սեռի խաղացողները նրանց «բացառել» են. «Այն նման է հին ավագ դպրոցի ֆուտբոլային թիմի, որի խաղացողները մեծացել են միասին և տեղափոխվել են գյուղական ակումբ։ Եթե հատես դրանք, ապա սև ցուցակում ես հայտնվելու» (Sports Illustrated ամսագիր, 1998)։

Ղազարոսյանը վաստակել է 3,9 միլիոն դոլարի ֆինանսական վճիռ կին հայցվորների համար։ Վճիռը ուժի մեջ է մտել պետքական վերաքննիչ դատարանի կողմից։ Վերջինս վերանայել է գործը։

Ղազարյանը եղել է նաև վարչական և նահանգային մակարդակներում փաստաբանների միության ակտիվ ղեկավար։ Նրա ֆիրման գրասենյակներ ունի Հեյվերհիլլում և Սեյլեմում։

Massachusetts Lawyers շաբաթաթերթը Ղազարյանին ճանաչել է Նոր Անգլիայի լավագույն իրավաբան և Super Lawyers հրատարակության կողմից ամեն տարի՝ սկսած 2006 թվականից, ճանաչվել է Մասաչուսեթսի լավագույն փաստաբան։ 2014 թվականին դարձել է Մասաչուսեթսի իրավաբանների ասոցիացիայի նախագահ։ Աշխատում է Մասաչուսեթսի իրավաբանների վերակացուների խորհրդում։ Նահանգապետօի կողմից Ղազարյանը նշանակվել է Գերագույն դատարանի հատուկ դատավորների առաջադրման հանձնաժողովի աշխատող։ Ղազարյանը աշխատել է  Մասաչուսեթսի Ահմերսթի համալսարանում։ 2021 թվականին Ղազարյանը նշանակվել է Peace Officer Standards and Training հանձնաժողովի ինը փաստաբաններից մեկը, որը ստեղծվել է 2020 թվականին Մասաչուսեթսի ոստիկանության բարեփոխումների օրենքով։

Ծանոթագրություններ

Արտաքին հղումներ 

 Marsha V. Kazarosian website 
 University of Massachusetts alumni profile 

21-րդ դարի ամերիկացի կանայք
Փաստաբաններ
Կանայք
Կանայք ԱՄՆ-ում
ՀԹՎ 2023 հոդվածներ